b'\n_START_ARTICLE_\nMedulolipin\n_START_PARAGRAPH_\nMedulolipin je vazodilatatorski hormon, ki ga izdelujejo renomedularne intersticijske celice v ledvicah. Obstajata dve obliki hormona, in sicer medulolipin I in medulilipin II. Medulolipin I se prenese do jeter, kjer je pretvorjen v aktivno obliko, medulolipin II. Slednji \xc5\xa1iri krvne \xc5\xbeile (vazodilatacija) in s tem zni\xc5\xbeuje krvni tlak. Pomanjkanje medulolipina je povezano z razli\xc4\x8dnimi hipertenzivnimi stanji (visoki krvni tlak), vzrok tega pa so najve\xc4\x8dkrat razli\xc4\x8dne po\xc5\xa1kodbe in okvare celic, ki izlo\xc4\x8dajo ta hormon.'